આજે દૃશ્યમાન થઈ રહેલું હરિધામનું આ ભવ્ય મંદિર સ્વામીશ્રી શાસ્ત્રીજીમહારાજ અને યોગીજીમહારાજના સત્યસંકલ્પની તથા યોગીબાપાએ સ્વામીશ્રીને ગઢડામાં ઘેલાતટે આપેલા ઉપરોક્ત આશીર્વાદની જ્વલંત સાક્ષી પૂરે છે. એ પારદર્શક પુરુષ કેવા અદ્‌ભુત હશે! તેઓની દિવ્ય દૃષ્ટિનું દર્શન કેવું અલૌકિક હશે! વિવિધ કલાથી મંડિત આ મંદિરના નિર્માણમાં સફેદ મારબલ અને દક્ષિણ ભારતના ગ્રેનાઈટ પથ્થરનો તેમજ ત્યાંના પ્રસિદ્ધ એવા સાગ-સીસમના કાષ્ઠનો ઉપયોગ કરવામાં આવ્યો છે.